|  |
| --- |
|       |

**Høring af udkast til ”Handlingsplan mod invasive arter”**

Hermed sendes udkast til handlingsplan mod invasive arter i Danmark i offentlig høring. Planen skal bidrage til at beskytte den danske natur og biodiversitet mod invasive arter, der er problematiske i Danmark.

Handlingsplanen er en revision af ”Handlingsplan for invasive arter ” fra 2008. Planen er revideret under hensyn til ikrafttrædelsen i 2014 af EU-forordningen om forebyggelse og håndtering af introduktion og spredning af invasive ikkehjemmehørende arter. I medfør af EU-forordningen er der udarbejdet en liste over invasive arter, der er problematiske på EU-niveau, som alle medlemsstater er forpligtiget til at håndtere. Herudover indeholder handlingsplanen en række nationale initiativer.

Handlingsplanen mod invasive arter skal give et overblik over den samlede fremadrettede danske indsats i forebyggelse og bekæmpelsen af invasive arter, hvilket blandt andet bidrager til at leve op til forpligtelser over for EU. Det gælder både at forebygge, at nye invasive arter kommer ind i landet og at bekæmpe invasive arter, der allerede er i landet.

Til orientering er der et omfattende baggrundsmateriale, som findes på [Miljøstyrelsens hjemmeside](http://red.svana.dk/natur/national-naturbeskyttelse/invasive-arter/hvad-goer-myndighederne/tiltag/Handlingsplan-for-invasive-arter).

Høringssvar bedes sendt til Helene Nyegaard Hvid, henhv@mst.dk senest d. 28. april 2017.

Med venlig hilsen

Team invasive arter, Miljøstyrelsen